क्षत्रिय महासभा युवा की लीगल सेल की कार्यकारिणी गठित
फरीदाबाद |अखिल भारतीय क्षत्रिय महासभा युवा हरियाणा लीगल सेल की एक बैठक सेक्टर-12 स्थित प्रदेश कार्यालय में हुई। इसमें प्रदेशाध्यक्ष एडवोकेट दिनेश भाटी ने संगठन का विस्तार करते हुए भगत सिंह रावत को प्रदेश उपाध्यक्ष, सतीश ठाकुर को संगठन सचिव, प्रदीप रावत श्रीदेव रावत को प्रदेश सचिव बनाया है। इस दौरान भाटी ने कहा कि लीगल सेल का उद्देश्य गरीब जरूरतमंदों को फ्री कानूनी सेवाएं उपलब्ध कराना है ताकि ऐसे लोगों को न्याय दिलाया जा सके। उन्होंने सेल के नवनियुक्त पदाधिकारियों से आह्वान किया कि वे अपने दायित्व का निर्वाह ईमानदारी से कर संगठन को और मजबूत करने का काम करें। इस मौके पर अखिल भारतीय क्षत्रिय महासभा युवा के प्रदेश प्रवक्ता सुशील रावत ने दिनेश भाटी और नवनियुक्त पदाधिकारियों का स्वागत किया। इस मौके पर दीपांशु, प्रदीप, नवनीत, कैलाश, जगप्रवेश, कुलदीप आदि मौजूद थे।
hin_Deva hin_Deva